open-index/open-wikipedia-markdown huggingface dataset:
Religijska denominacija

mini|Bogumilska ekspanzija
**Religijska denominacija** (vjeroispovijest) je podgrupa unutar jedne religije koja djeluje pod istim imenom, tradicijom i identitetom. Termin se često koristi da bi opisao razne kršćanske denominacije (na primjer pravoslavlje, katoličanstvo, kao i mnoge varijante protestantizma ili restoracionizma). Također se koristi pri opisu četiri grane u judaizmu (ortodoksni, konzervativni, reformatorski i rekonstrukcijski), kao i, iako rjeđe ali ne i pogrešno, dva glavna pravca u islamu (suniti i šiije).

U hinduizmu neke od denominacija su određene božanstvima Brahma, Višnu, Lakšmi, Šiva, te mnogim drugim.

## Reference 
## Vanjski linkovi 
Kategorija:Religija
Sociologija znanja

**Sociologija znanja** je nauka koja izučava odnose koji postoje između ljudskih ideja, misli, i društvenog konteksta u kojem nastaju, kao i efekte koje određene ideje stvaraju u društvu. (Usporediti još i sa historijom ideja.)

Jedan od osnivača sociologije znanja je Karl Mannheim (u djelu Ideologija i utopija).

Početni korak do utemeljenja sociologije znanja jest distinkcija između dva tipa ideologije: partikularni pojam ideologije i totalni pojam ideologije.
## Sociolozi znanja 
* Émile Durkheim
* Marcel Mauss
* Max Scheler
* Karl Mannheim
* Alfred Schutz
* Harold Garfinkel
* Peter L. Berger
* Thomas Luckmann
* Michel Foucault
* Karl Mannheim

## Također pogledajte 
* Epistemologija
* Ontologija
* Znanje

## Literatura 
# Michael D. Barber, The Participating Citizen: A Biography of Alfred Schutz, SUNY UP. 2004. The standard biography of Alfred Schutz.
# Berger, Peter and Thomas Luckmann. The Social Construction of Reality: A Treatise in the Sociology of Knowledge. New York: Doubleday, 1966.
# Aron Gurwitsch, The Field of Consciousness, Duquesne UP, 1964. The most direct and detailed presentation of the phenomenological theory of perception available in the English language.
# Edmund Husserl, The Crisis of the European Sciences and Transcendental Phenomenology(1954), Northwestern UP. 1970. Klasični uvod u fenomenologiju
# Edmund Husserl, Logical Investigations [1900/1901], Humanities Press, 2000.
# Karl Mannheim, "On the Interpretation of Weltanschauung", in, From Karl Mannheim, Kurt Wolf (ed.) Transaction Press, 1993. važna zbirka eseja, uključujući i glavni tekst
## Vanjski linkovi 
* https://web.archive.org/web/20120225170551/http://www.stthomasu.ca/academic/soci/weeks/3523.htm
* http://www.cscanada.net/index.php/css/article/viewFile/1512/1725

Kategorija:Sociologija
Antonio Gramsci

mini|desno|Antonio Gramsci
**Antonio Gramsci** (22. januar 1891 – 27. april 1937) bio je italijanski pisac, političar i teoretičar politike. Osnivač i nekadašnji lider Komunističke partije Italije bio je zatvorenik Musolinijevog fašističkog režima. U njegovim pisanjima se pretežno bavi analizom kulture i političkog vođstva a značajan je zbog izuzetno ozbiljnog doprinosa njegovog djela u okviru marksističke tradicije. Poznat je i kroz koncept kulturalne hegemonije u kojem je prikazao izgradnju države u kapitalističkom poretku.

## Reference
## Vanjski linkovi
*

Kategorija:Rođeni 1891.
Kategorija:Umrli 1937.
Kategorija:Italijanski pisci
Kategorija:Italijanski političari
A1

**A1** se može odnositi na:
* Autoput A1 (Bosna i Hercegovina)
* A1 dimenzije papira (59.4×84.1 centimetara ili 23.4×33.1 inča)
* A-1, programski jezik
Alexis de Tocqueville

mini|desno|Alexis de Tocqueville
**Alexis-Charles-Henri Clérel de Tocqueville** (29. Juli, 1805 – 16. April, 1859) bio je francuski mislilac političke domene i historičar najviše poznat po svojim djelima *Demokratija u Americi* (koja je izašla u dva dijela: 1835. i 1840.) i *Stari režim i revolucija* (1856.). U navedenim djelima istraživao je efekte postizanja jednakosti u društvenim okolnostima na pojedinca i državu a koja se dešavala u zapadnim društvima.

Demokratija u Americi (1835.), njegovo najveće djelo, izdata je nakon njegovog putovanja u Sjedinjene države i danas se smatra primjerkom najranijh radova iz oblasti sociologije. Istaknuti predstavnik tradicije liberalizma u politici Tocqueville je bio aktivan učesnik u francuskoj politici, prvo u **Julskoj Monarhiji** (1830–1848, period liberalnog monarhijskog poretka u Francuskoj) a zatim i tokom **Druge republike** (1849–1851) koja je nastala nakon Revolucije u februaru 1848. Napustio je učestvovanje u politici nakon državnog udara 2. decembra 1851, kojeg je predvodio Louis Napoléon Bonaparte i od tada započinje s pisanjem prvog dijela knjige *Stari režim i revolucija* kojeg je i završio do svoje smrti.

## Reference 
## Također pogledajte 
* Civilno društvo
* Liberalizam

Kategorija:Rođeni 1805.
Kategorija:Umrli 1859.
Kategorija:Biografije, Pariz
Kategorija:Francuski filozofi
Kategorija:Francuski političari
Kategorija:Članovi Francuske akademije
Camillo Golgi

**Camillo Golgi** (7. juli 1843 Corteneo, Brescia, Italija - 21. januar 1926 Pavia, Italija) je bio italijanski ljekar i fiziolog. Dobitnik je Nobelove nagrade za medicinu 1906, zajedno sa Santiago Ramón y Cajal.

Njegovo najveće otkriće bila je revolucionarna metoda bojenja pojedinih nerva i struktura unutar ćelije. Ova reakcija poznata kao *crna reakcija* je zapravo histološko bojenje uz pomoć srebro-nitrata. Tokom svog cijelog života pokušavao je ovu metode usavršiti. Pomoću nje, otkrio je, između ostalog, po njemu nazvani Golđijev aparat, te Golđijeve ćelije u mozgu.

## Život 
Golgi je rođen kao sin liječnika. Studirao je medicinu te je diplomirao na univerzitetu u Paviji 1865. Njegovi profesori su bili Paolo Mantegazza, Giulio Bizzozero i Eusebio Oehl. Nakon studiranja od 1872. posvetio se radu u bolnici St. Matteo, te tamo preuzima mjesto šefa odjela za hronične bolesti u gradiću Abbiategrasso. Ovdje počinje svoja istraživanja o nervnom sistemu u improviziranoj laboratoriji u kuhinji svoje kuće. Godine 1881. Golgi se vraća kao vanredni profesor za histologiju na Univerzitetu u Paviji, te nakon kraćeg zadržavanja u Sieni, prelazi na katedru za opću patologiju. Godine 1890. otkriva tri različita uzroka malarije i razvija metodu fotografisanja različitih faza u razvitku parazita. Tokom Prvog svjetskog rata, Golgi radi u vojnoj bolnici u Paviji. Tamo gradi Institut za neuropatološke i mehanopatološke studije kao i liječenje pacijenata sa oštećenjima perifernog nervnog sistema. Oženio se 1881. sa nećakom svog profesora Bizzozera, Donnom Lina. Nisu imali vlastite djece, pa su usvojili njenu nećaku Carolinu.

## Priznanja 
* 1906: Nobelova nagrada za medicinu za zasluge na radu o strukturi nervnog sistema.

## Reference 
Kategorija:Italijanski istraživači
Kategorija:Fiziolozi
Kategorija:Biografije, Brescia
Kategorija:Rođeni 1843.
Kategorija:Umrli 1926.
Georges Gurvitch

**Georges Gurvitch** (ili **Jorge Gurvitch**, rođen *Georgij Davidovič Gurvič*; 11. novembar 1894, Novorossiysk - 12. decembar 1965, Pariz) bio je francuski sociolog i pravnik. Jedan od vodećih sociologa tog vremena dao je veliki doprinos iz područja sociologije znanja.

## Glavna djela
*Sociološki eseji (1939)
*Savremeni poziv sociologije (1950) 
*Dijalektika i sociologija (1962)
## Studije o Gurvitch-evim radovima 
* Banakar, Reza, “Integrating Reciprocal Perspectives: On Georges Gurvitch’s Theory of Immediate Jural Experience” in 16 /1 Canadian Journal of Law and Society. 2001. Reprinted in Roger Cotterrell, ed., Law in Social Theory. Aldershot, Ashgate. 2006. Available at SSRN http://papers.ssrn.com/sol3/papers.cfm?abstract_id=1777167
* Banakar, Reza, “Georges Gurvitch” in Encyclopedia of Law and Society: American and Global Perspectives. Thousand Oaks: SAGE. 2006.
* Belley, Jean-Guy, "Georges Gurvitch et les professionnels de la pensée juridique" in 4 Droit et Société 353-70 (1986)
* Bosserman , Phillip, Dialectical Sociology: An Analysis of the Sociology of Georges Gurvitch. Boston: Porter Sargent (1968)
* Carbonnier, Jean, "Gurvitch et les juristes" in 4 Droit et Société 347-51 (1986).
* Hunt, Alan, "The Sociology of Law of Gurvitch and Timasheff: A Critique of Theories of Normative Integration" in Research in Law and Sociology, Vol. 2, pp. 169-204 (1979),
* McDonald, Pauline , "The Legal Sociology of Georges Gurvitch" in 6 British Journal of Law and Society 24-52 (1979).
* Noreau, Pierre and Andre-Jean Arnaud, "The Sociology of Law in France: Trends and Paradigms" in 25 Journal of Law and Society 258-83 (1998).
## Vanjski linkovi 
* http://classiques.uqac.ca/contemporains/marcel_jean_christophe/georges_gurvitch/georges_gurvitch.rtf (na francuskom)
* https://web.archive.org/web/20071011104418/http://www.reds.msh-paris.fr/publications/revue/pdf/ds04/004-05.pdf

Kategorija:Ruski sociolozi
Kategorija:Francuski sociolozi
Kategorija:Članovi SANU
Kategorija:Rođeni 1894.
Kategorija:Umrli 1965.
Golgijev aparat

mini|Golgijev aparat vidljiv kao grupa crnih polukrugova
**Golgijev aparat** je jedna od ćelijskih organela u eukariotskim ćelijama. Služi za proizvodnju sekreta, a ime je dobio po italijanskom istraživaču Camillu Golgiju koji ga je otkrio 1898.

## Osobine 
Golgijev aparat se sastoji iz jedne ili više cisterni, koje su  odvojene membranama. Takav sistem membrana naziva se i **diktiosom**, **Golgijevo tijelo** ili **Golgijevo polje**. Ovo tijelo ispušta sekrete od kojih se izgrađuju membrane. U unutrašnjosti Golgijevog aparata nalaze se lanci oligo- i polisaharida koji su povezani proteinima.

Golgijev aparat ima osobinu polariteta, tj. cisterne unutar njega mijenjaju strukturu i funkciju u zavisnosti od okolnosti. Oba pola aparata označavaju se kao *cis* i *trans* pol. *Cis* pol je konveksan, te je najbliži endoplazmatičnom retikulumu i jezgru ćelije. *Trans* pol je konkavan, te je usmjeren ka membrani plazme. Po pravilu, na *cis* polu materija ulazi u Golgijev aparat te se nakon obrade ispušta na *trans* polu. Tokom diobe Golgijev aparat raspada se u vezikule, koje se ravnomjerno raspoređuju u kćeri-ćelije i ponovo spajaju nakon formiranja novih ćelija.

## Funkcije 
Golgijev aparat vrši mnoge funkcije za preradu, sortiranje, čuvanje i koncentraciju materijala. Može se povući analogija između Golgijevog aparata i poštanskog ureda (primanje paketa, sortiranje, te daljnje slanje). Po potrebi, putem Golgijevog aparata se mogu transportirati proteini u druge organele, ili štetne materije izbacivati preko ćelijske membrane van ćelije. Kod biljnih eukariotskih ćelija, Golgijev aparat predstavlja važnu organelu za izgradnju ćelijskog zida.

## Također pogledajte
*Organele
*Ćelija
## Reference 
## Vanjski linkovi 
Kategorija:Citologija
Kategorija:Ćelije
Kategorija:Organele
Hotel "Evropa"

desno|mini|250px|Hotel Evropa danas
desno|mini|250px|Hotel Evropa prije obnove
**Hotel "Evropa"** − koji od 2008. posluje pod nazivom Hotel Europe (u vlasništvu Rasima Bajrovića) − prvi je  moderni hotel sagrađen u Sarajevu. Sagradio ga je 1882. godine Gligorije Jeftanović, “zenđil Sarajlija” kako ga tim povodom naziva zvanični list. Njegovim imenom prozvana je i ulica u kojoj je sagrađen hotel. Hotel je projektovao Karlo Paržik, a svečano je otvoren 12. decembra 1882.

## Obnova 
Hotel je privatizovan 2006. godine od strane firme ASTREA iz Sarajeva koja je vlasnik obližnjeg hotela Astra.

Obnova hotela je počela 2007. godine. Projekat rekonstrukcije je uradio sarajevski arhitekta Sead Gološ. 
Boju fasade su izabrali građani Sarajeva glasanjem koje je bilo omogućeno na pultu ispred hotela.

Hotel je nakon obnove otvoren 12. decembra 2008. u 14 sati na svoj 126. rođendan.

Hotel nudi 125 luksuznih soba, 10 apartmana - 4 prezidentska -  4 kongresne dvorane  i  wellness centar za fitnes, plivanje, solarij, saune i turski hamam, masaže i beauty kozmetiku.

Uz razne ugostiteljske sadržaje, posebno se mora spomenuti Bečki café, i Mozart patisserie 

## Nagrade 
* 1979 – Šestoaprilska nagrada Grada Sarajeva

## Reference 
Kategorija:Hoteli u Sarajevu
Kategorija:1882. u arhitekturi
Kategorija:Stari Grad (Sarajevo)
Kategorija:Dobitnici Šestoaprilske nagrade
Javno mišljenje

**Javno mišljenje** je agregat sklonosti (poimanja, prosuđivanja, zaključivanja) i vjerovanja mnoštva pojedinaca koji pripadaju određenoj odrasloj populaciji. 
Engleski pojam javnog mišljenja (*public opinion*) datira iz osamnaestog vijeka i potiče iz francuskog *l’opinion publique*, koji je u leksiku uveo Montaigne dva vijeka ranije, 1588.

Osnovni ciljevi pri istraživanju i ispitivanju javnog mišljenja mogu se podijeliti u 4 kategorije:  
*kvantitativna mjerenja rasprostranjenosti mišljenja, 
*istraživanje internih odnosa među mišljenjima pojedinaca koje na kraju tvore javno mišljenje uopće, 
*analiza i prikazivanje uloge javnosti u stvaranju javnog mišljenja, 
*proučavanje komunikacijskih medija koji su stvarali atmosferu pogodnu za širenje ideja na osnovu kojih su mišljenja utemeljena kao i proučavanje pogodnosti koje su propagandisti i drugi manipulatori imali od ovih medija.

## Javno mišljenje, mediji i demokratija
Američki pisac i novinar Walter Lippmann izdao je 1922. knjigu pod naslovom **Javno mišljenje** (Public Opinion) u kojoj je prikazao relacije medija i demokratije. Pored ostalog u knjizi su iznesene tvrdnje da nam 20. vijek donosi tehnologiju namijenjenu "stvaranju pristanka" koji su u vezi "revolucijom" u "demokratskom sudjelovanju" a onda se dolazi do stanja kada je moguća kontrola nad javnim mišljenja u svjetskim razmjerama kao i nad interesima publiciteta u tom svijetu. Inače kontrola nad javnim mišljenjem podrazumijeva i kontrolu nad ponašanjem javnosti uopće.

Edward S. Herman i  Noam Chomsky su koristili frazu "stvaranje pristanka" (*the manufacture of consent*) koja potiče iz Lipmannove knjige i koristili su je u naslovu knjige "Stvaranje pristanka: Politička ekonomija masovnih medija" (*Manufacturing Consent: The Political Economy of the Mass Media*)

## Također pogledajte 
* Istina
* Svjetski savez za ispitivanje javnog mišljenja
* Ferdinand Tönnies

## Reference 
## Vanjski linkovi 
Kategorija:Sociologija
Theodor Adorno

**Theodor Ludwig Wiesengrund Adorno** bio je njemački sociolog, filozof, pijanist, muzikolog i kompozitor. Bio je član Frankfurtske škole zajedno s Max Horkheimerom, Walter Benjaminom, Herbert Marcuseom, Jürgen Habermasom, i drugima. Također je bio muzički direktor Radio projekta (socijalno istraživanje Rockefellerove Fondacije sredinom 20. stoljeća.

Kao vrlo mlad muzički kritičar i sociolog-amater Adorno se ipak uglavnom bavio filozofskom misli. Govoreći o njemu kao socijalnom filozofu može se istaći kritički aspekt njegove filozofske misli usmjerene na kritiku društva koja je od 1945. pa dalje zauzela intelektualno prominentnu poziciju u kritičkoj teoriji Frankfurtske škole.

Doktorirao je 1924. studijom pod nazivom *Transcedencija stvarnog i noematskog u Husserlovoj fenomenologiji*. 1925. godine studirao je kompoziciju kod Albana Berga a od 1928. do 1932. je vodio bečki časopis za muziku Anbruch. Od 1930. povezan je s frankfurtskim Institutom za socijalna istraživanja. 1931. habilitira u Frankfurtu radom *Kierkegaard. Konstrukcija estetskog*. 1931. postaje privatni docent u Frankfurtu. 1933. oduzima mu se *venia legendi*, dozvola za predavanje, a 1934. emigrira i boravi na Oksfordskom univerzitetu. 1938. radi u Institutu za socijalna istraživanja u New Yorku. Od 1938. do 1941. vodi *Princeton-Radio Research Project*, a od 1944. do 1949. direktor *Research Project on Social Discrimination* u Los Angelesu. 1949. vraća se u Frankfurt, gdje je do smrti 1969. radio kao profesor filozofije i sociologije, a ujedno i direktor Instituta za socijalno istraživanje.

## Glavna djela 
* *Dijalektika prosvjetiteljstva* (1947) - u koautorstvu sa Horkheimerom
* *Filozofija nove muzike* (1949)
* *Minima moralia* (1951)
* *Disonanzen* (1956)
* *Zur Metakritik der Erkenntnistheorie* (1956)
* *Noten zur Literatur I-II* (1958–1961)
* *Einleitung in die Musiksoziologie* (1962)
* *Moments musicaux* (1964)
* *Žargon autentičnosti* (1964)
* *Negativna dijalektika* (1966)
* *Tri studije o Hegelu* (1968)
* *Estetička teorija* (1970)

## Reference 
Kategorija:Rođeni 1903.
Kategorija:Umrli 1969.
Kategorija:Biografije, Frankfurt na Majni
Kategorija:Njemački filozofi
Kategorija:Njemački sociolozi
Kategorija:Njemački muzikolozi
Kategorija:Njemački kompozitori
Zgrada glavne pošte u Sarajevu

mini|desno|300px|Zgrada glavne pošte
**Zgrada glavne pošte** u Sarajevu (pošta Obala) je dovršena i svečano otvorena 1913. godine po projektu Josipa Vancaša. Predstavljaj najmonumentalniji izraz Secesijske arhitekture u Bosni i Hercegovini.

Na zgradi su primijenjena najnaprednija tehnička rješenja sa početka XX stoljeća. Tada je opremljena savremenim instalacijama (centralno grijanje sa toplim zrakom), i povezana željeznicom koja je ulazila u samu zgradu..
  
Naglasak pročelja i osovine objekta, gradacija volumena i drugi elementi podsjećaju na poštansku štedionicu (Postsparkasse) Otta Wagnera u Beču. U oba primjera, na glavnom pročelju javlja se centralni rizalit horizontalno račlanjen na zonu prizemlja i mezanina, osnovnu ravan etaža i skulpturalno naglašenu atiku, a ritmiziran je sa sedam prozorskih osa od kojih je po jedna krajnja posebno naglašena. Na ulazu su stubovi, kod Wagnera nosivi i dekorativni, kod Vancaša samo dekorativni – nose goluba kao simbola pošte.

Naročito u enterijeru, Vancaš podliježe dekorativnom shvatanju novih arhitektonskih kretanja koje je dominantno u razvoju secesijske arhitekture u Bosni i Hercegovini..
 
Centralni prostor šalter sale je pokriven rešetkastom željeznom konstrukcijom sa staklenim pokrovom. Cilj je bio prirodno osvjetljenje prostora.
 
Pročelje objekta ima primjese historicizma.
 
Objekat je u potpunosti izgorio 2. maja 1992. godine. Adaptaciju i rekonstrukciju radio je Ferhad Mulabegović do 2001. godine.
## Literatura 
* Ibrahim Krzović - Arhitektura secesije u Bosni i Hercegovini, Kulturno naslijeđe, Sarajevo
* Nedžad Kurto - Sarajevo 1492-1992, Oko, Sarajevo.
## Reference 
Građevine u Sarajevu

Kategorija:1913. u arhitekturi
Kategorija:Građevine u Sarajevu
Careva ćuprija

:14px *Ovaj članak govori o mostu u Sarajevu, za istoimeno selo selu u općini Olovo pogledajte Careva Ćuprija*
**Careva ćuprija** ili **Carev most** je most koji se nalazi preko Miljacke u Sarajevu, prekoputa Careve džamije po kome je most dobio svoje ime. Most je od 2009.  nacionalni spomenik Bosne i Hercegovine.

## Historija 
Prvobitni most sagradio je plemić Isa-beg Ishaković prije 1462, malo niži od današnjeg (ispred ulaza u istoimenu džamiju - Careva džamija). Nije pouzdano sigurno da li je most bio kameni ili drveni, ali tradicija zna da je bio građen od drveta, a u 16. vijeka bosanski namjesnik Gazi Husrev-beg je zamijenio kamenim mostom. Most se u nekim izvorima spominje kao Isabegova ćuprija, a od polovine 17. vijeka naziva se Carevom ćuprijom. Most je više puta rušen i obnavljan. Godine 1619. srušen je u poplavi, a ubrzo popravljen. U aprilu 1739. nabujala Miljacka je oštetila Carevu, Latinsku i Ali-pašinu ćupriju, a ubrzo su sva tri mosta obnovljena. Petnaestog novembra 1791. Miljacka je porušile sve sarajevske mostove, osim Šeher-Ćehajine ćuprije, pa i skoro čitavu Carevu ćupriju. Neposredno nakon ovog događaja preko Miljacke, u blizini Careve ćuprije, su sagrađena dva drvena mosta. Most je obnovio 1792. trgovac i bogataš hadži Mustajbeg Bešlija (-1796.). Tom prilikom je Mehmed Džudi ef. Čohadžić spjevao tarih (natpis) o obnovi mosta:"*To znači: Vlasnik hajra, aga vojske darežljivih, hadži Bešli aga kome se dobra dova čini:*

*Vidio je da je nesreća poplave porušila ovu ćupriju te ju je u ime Boga obnovio i sazidao.*

*Kada je dosuđeno da Božijom dobrotom bude gotoova, rekao je Džudija u dvije polovice stiha njoj dva tariha:*

*Hadži Bešlijina ćuprija je uistinu poput Iskenderova zida; Divna ćuprija građeniva Bešlije H. Mustafe 1207*. *"* (1792/93).Koncem 19. vijeka, za vrijeme Austro-Ugarske okupacije, most je srušen zbog lošeg stanja u kojem se nalazio, nakon čega je sagrađen novi po ugledu na prvobitni most. Most je sačuvao svoj izvorni naziv.

## Reference 
Kategorija:Mostovi u Sarajevu
Kategorija:Građevine u Sarajevu
Kategorija:Nacionalni spomenici u Sarajevu
Kategorija:Mostovi na Miljacki
Ćumurija most

**Ćumurija most** je jedan od mostova preko Miljacke u Sarajevu. Nalazi se u blizini Atmejdana. Sagradio ga je Hadži Hasan prije 1556, od drveta i popravljan je nekoliko puta. Prvobitno se zvao hadži Hasanova ćuprija, a napravljen da poveže mahalu oko Ajas-pašine džamije, s desne obale, i mahalu Bakr-babine džamije u Atmejdanu na lijeve obale Miljacke.

Vremenom je most u narodu dobio današnje ime – Ćumurija. Most je nekoliko puta pretrpio velika oštećenja od poplava, pa je drvena konstrukcija 1886. zamijenjena željeznim mostom Most je dobio svoje ime je po lužini ćumura kojeg su sabljari prenosili preko mosta, a njihove trgovine su bile locirane u blizini.

## Reference 
## Vanjski linkovi 
* https://web.archive.org/web/20140408233808/http://tvsa.ba/ba/vijesti/most_cumurija_od_veceras_osvijetljen_led_rasvjetom
* http://www.sarajevo360.ba/bs/cumurija-most 

Kategorija:Mostovi u Sarajevu
Kategorija:Mostovi završeni u 1550-ima
Kategorija:Mostovi na Miljacki
Čobanija (most)

**Čobanija most** je jedan od mostova preko Miljacke u Sarajevu.

Prvobitno drveni most je sagradio vojvoda Čoban-Hasan 1557, a most je rekonstruisala Islamska zajednica za vrijeme Hasana Kaimije, pjesnika i sufijskog šejha. Stoga, ljudi ovaj most zovu i Šejhanija most kao i Šejtanija most.

Godine 1886. željezni most je sagrađen na mjestu starog ali zbog lošeg oslonca most je propao. Na njegovom mjestu je sagrađen novi 1888.

## Reference 
## Vanjski linkovi 
* http://www.sarajevo-tourism.com/bos/satwin/cobanija2.htm 
* https://web.archive.org/web/20140407110145/http://www.panoramio.com/photo/22151906
* http://sarajevo.co.ba/znamenitosti/cobanija/

Kategorija:Mostovi u Sarajevu
Kategorija:Mostovi završeni 1888
Kategorija:Mostovi na Miljacki
Veterinarska medicina

**Veterinarska medicina** ili **veterina** je grana medicine koja se brine o zdravlju domaćih i divljih životinja, kao i kućnih ljubimaca. Primarno se bavi preventivom, dijagnosticiranjem i liječenjem oboljenja i poremećaja kod životinja, kao i suzbijanjem širenja zoonoza i zaraznih oboljenja. Veterina se bavi i kontrolom, skladištenjem i distribucijom hrane životinjskog porijekla namijenjene ishrani ljudi.

Veterinarska medicina stara je koliko i prva veza između čovjeka i životinje, ali je posljednjih godina u eksponencijalnom porastu zahvaljujući napredovanju dijagnostike i terapijske tehnike za većinu životinja.

## Vanjski linkovi 
* http://books.google.com/books?id=2CUbc0RXvb8C
* http://books.google.com/books?id=PQcWZ8DWencC 

## Također pogledajte 
* *Nomina Anatomica Veterinaria*
* Hamdo Lokvančić
* Kalij bromid
## Vanjski linkovi
* Veterinari bez granica - Zvanični kanal

Kategorija:Medicina
Felix Sturm

**Felix Sturm** (rođen kao **Adnan Ćatić**) jeste njemački i bosanskohercegovački bokser. Visok je 181&nbsp;cm i pretežno udara lijevom rukom.

## Karijera 
Bio je svjetski prvak u srednjeteškoj kategoriji u verziji WBO u periodu od marta do jula 2006. te ponovo od 28. aprila 2007. u verziji WBA. Prvu profesionalnu borbu imao je 27. januara 2001. protiv Antónija Ribeira.

Sturm je 25. juna 2011. odbranio titulu svjetskog prvaka u borbi protiv Matthewa Macklina.
7. decembra 2013. pobjedom nad Darrenom Barkerom tehničkim nokautom ponovo je preuzeo titulu svjetskog prvaka po IBF-u. 20. oktobra 2007. po treći put odbranio je titulu u WBA-verziji protiv Amerikanca Randyja Griffina.

Pobjedom protiv ruskog boksera Fjodora Čudinova 20. februara 2016. Sturm je po peti put osvojio titulu prvaka svijeta po WBA verziji u srednjoj kategoriji.

## Lični život 
Roditelji su mu se u Njemačku doselili iz Blagaja kod Mostara. Oženjen je i ima sina Mahira i kćer Nahlu.

## Statistika
### Amaterski boks 
* 124 borbe
* 113 pobjeda
* 9 poraza

### Profesionalni mečevi 
## Reference 
## Vanjski linkovi 
* Službeni sajt
* Felix Sturm u Box-Rec bazi podataka
* Intervju s Felixom Sturmom, serijal "Oni pobjeđuju", Al Jazeera Balkans, 8. 4. 2016.

Kategorija:Rođeni 1979.
Kategorija:Živi ljudi
Kategorija:Biografije, Leverkusen
Kategorija:Njemački bokseri
Kategorija:Bosanskohercegovački bokseri
Kategorija:Njemački olimpijci
Kategorija:Bokseri na Olimpijskim igrama 2000.
Kategorija:Bosanskohercegovački sportisti 20. vijeka
Alem (višeznačnica)

* Alem je bosansko muško ime
* Alem je kosovski časopis na bosanskom jeziku
* Alem, grad u Holandiji
Drvenija most

mini|desno|200px|Most Drvenija
**Drvenija most** je jedan od mostova preko rijeke Miljacke u Sarajevu. Sagrađen je za vrijeme Austro-ugarske vladavine 1898. godine da spaja obale rijeke Miljacke. U blizini mosta na lijevoj obali se nalazila Vojna komanda i Prva gimnazija na desnoj. Kako je most često plavila nabujala Miljacka, 1980-tih godina je drvena konstrukcija mosta zamjenjena betonskom, a drvena ograda je sačuvana. Most je obnovljen nakon rata 1995. godine. Sam most je mjesto gdje počinju ljubavi sarajevskih gimnazijalaca, jer se most nalazi između Prve gimnazije, Škole primjenjenih umjetnosti i Akademije scenskih umjetnosti, na jednoj i Privredne škole i Pedagoške akademije, na drugoj strani.

Osim ove Drvenije u Sarajevu su za vrijeme Osmanskog carstva i drugi mostova nosili naziv Drvenija. To su:
* Drvenija most na Bentbaši, koji je služio za vađenje doplavljenog drveta i građe u Sarajevo, 
* Hadži-Bešlijina drvenija, između Šeherćehajine i Careve ćuprije, 
* i drugi drveni mostovi na Miljacki i na njenim pritokama.

## Galerija 

Datoteka:Drvenija most uzvodno 24022014375.jpg|Drvenija most uzvodno
Datoteka:Drvenija most ploča obnove 24022014376.jpg|Drvenija most ploča obnove
Datoteka:Drvenija most nizvodno 24022014377.jpg|Drvenija most nizvodno

## Reference 
Kategorija:Mostovi u Sarajevu
Kategorija:Mostovi završeni 1898
Kategorija:Mostovi na Miljacki
Max Weber

**Maximilian Carl Emil Weber** bio je njemački naučnik iz područja političke ekonomije (ili ekonomika) i sociologije te jedan od osnivača moderne sociološke nauke, kao i nauke o javnoj administraciji. Karijeru je počeo na Humboldtovom univerzitetu u Berlinu da bi kasnije radio na univerzitetima u Freiburgu, Heidelbergu, Beču i Münchenu. Iako se s Comteom, Marxom i Durkheimom smatra jednim od očeva sociologije, sebe je radije nazivao historičarom. Bio je jako uticajan u savremenoj njemačkoj politici kroz poziciju posmatrača pri njemačkim pregovarateljima u Versajskom sporazumu kao i kroz rad u komisiji odgovornoj za donošenje nacrta za Weimarsku konstituciju. Nakon Prvog svjetskog rata, bio je jedan od osnivača Njemačke demokratske partije (Deutsche Demokratische Partei – DDP).

U svojim glavnim djelima bavi se racionalizacijom sociologije religije i vladom. Njegov čuveni doprinos se ogleda u radu *Protestantska etika i duh kapitalizma*, kojim se i počeo baviti sociologijom religije.

## Reference 
Kategorija:Rođeni 1864.
Kategorija:Umrli 1920.
Kategorija:Biografije, Erfurt
Kategorija:Njemački sociolozi
Savezne države i teritorije Australije

**Savezne države i teritorije Australije** čine zajedno Australiju kao "Commonwealth".
## Savezne države 
## Teritorije 
### Kopnene 
Od 1926. do 1931. postojala je Centralna Australija kao odvojena teritorija između 20. i 26. paralele, dok nije spojena sa Sjevernom teritorijom.

### Vanjske 
mini|350px|Vanjske teritorije Australije
* 25x15px Ostrva Ashmore i Cartier
* 25x15px Australijska antarktička teritorija
* 25x15px Ostrvo Norfolk
* 25x15px Božićno ostrvo
* Kokosova ostrva
* 25x15px Ostrva Koralnog mora
* 25x15px Ostrvo Heard i arhipelag McDonald

### Bivše 
* Teritorija Sjeverne Australije (1927–1931)
* Teritorija Središnje Australije (1927–1931)
* Teritorija Papua (1902–1949)
* Teritorija Nova Gvineja (1920–1949)
* Teritorija Papue i Nove Gvineje (1949–1972)

## Statistike 
Kategorija:Geografija Australije
Vilfredo Pareto

mini|desno|Vilfredo Pareto
**Vilfredo Federico Damaso Pareto** (15. July 1848, Pariz – 19. August 1923, Geneva) bio je francusko-italijanski industrijalista, sociolog, ekonomist i filozof.

1867. je diplomirao matematiku, a 1870. je doktorirao na temu "Osnovni principi ravnoteže u čvrstim tijelima. Autor je tzv. **Pareto principa**, također poznatog i kao 80-20 pravilo.
## Sociološke teorije
Paretovo glavno djelo je **Rasprava o sociologiji** (*Trattato di Sociologia Generale* 1916.) vrlo obimnog sadržaja. Ovdje Pareto izlaže svoju teoriju socijalne ravnoteže koju konstruira s pomoću dva temeljna pojma - *residuum* (rezidue) i *derivatum* (derivati). Ova dva pojma su inače i temelj Paretove sociološke terminologije. Prvim pojomom Pareto označava sve one pojave i procese u društvu za koje kaže da održavaju društvenu ravnotežu dok drugim pojomom označava faktore socijalne nestabilnosti.

Pareto je pri analizi mehanizama političkog vladanja označio oligarhiju kao oblik upravljanja gdje se oslonac na upotrebu sile nikad ne isključuje. Ako vladajuća klasa izgubi mogućnost ili volju da primjenjuje silu, pravo je da vladavina pređe u ruke one klase koja je sposobna i voljna da je koristi. Ovakvi stavovi su oblikovali i političku filozofiju italijanskih fašista koji su Pareta i doživljavali kao svog idejnog preteču.

Kategorija:Sociolozi
Kategorija:Italijanski polimati
Velika Sundska ostrva

mini|desno|250p|Velika Sundska ostrva
**Velika Sundska ostrva** su grupa ostrva u indonezijskom arhipelagu. Zajedno s Malim Sundskim ostrvima čine Sundska ostrva.

U grupu Velikih Sundskih ostrva ubrajaju se Borneo (indonezijski Kalimantan), Sumatra, Java i Sulawesi. Osim sjevernog dijela Bornea, to su glavna ostrva Indonezije i čine njen najveći dio. Na Borneu je istočni dio Malezije i Brunej.

Ova ostrva tvore granicu između Tihog okeana, odnosno njegovog rubnog Južnokineskog mora i Indijskog okeana. S 1,5 miliona km2 i oko 180 miliona stanovnika riječ je o najvećoj ostrvskoj grupi na svijetu (samo je Grenland površinom veći).

## Također pogledajte 
* Mala Sundska ostrva
* Tektonika ploča
* Sundska ostrva

Kategorija:Geografija Indonezije
Kategorija:Ostrva
Kategorija:Indijski okean
Zastava Farskih ostrva

mini|desno|200px|Zastava Farskih ostrva
**Zastava Farskih ostrva** sastoji se od crvenog nordijskog krsta preko istog takvog plavog krsta, a sve na bijeloj podlozi.

Prvi su je put napravili studenti s Farskih ostrva u Kopenhagenu te je kasnije donesena na njih, gdje je prvi put istaknuta 22. juna 1919. Godine 1931. ulazi u uobičajenu, ali još neslužbenu upotrebu. Britanske snage zauzele su ostrva 1940. i dozvolile plovilima s Farskih ostrva da koriste zastavu na moru. Zakonom o autonomiji Farskih ostrva od 23. marta 1948. zastava je konačno i službeno priznata, a 25. april proglašen je Danom zastave.

## Simbolika 
Dominantna bijela boja simbolizira čistoću neba i pjenu valova koji udaraju u obale ostrva, a crvena i plava tradicionalne su boje nošnje na Farskim ostrvima, kao i boje zastave Norveške i Islanda.

## Također pogledajte 
* Zastava Danske
* Zastava Grenlanda

Farska ostrva
Leopold II, car Svetog Rimskog Carstva

**Leopold  II** (; ; 5. maj 1747 – 1. mart 1792) bio je car Svetog Rimskog Carstva i kralj Ugarske i Češke od 1790. do 1792. Prije toga je bio veliki vojvoda Toskane od 1765. do 1790. Kao sin cara Franje I i njegove supruge Marije Terezije, bio je umjereni zagovornik prosvijećenog apsolutizma.

## Biografija 
Bio je treći sin Marije Terezije Austrijske i Franje I, cara Svetog Rimskog Carstva. Kako je imao dvojicu starije braće, nije se činilo vjerovatnim da će naslijediti krune svojih roditelja. Zato je bio pripreman za karijeru u Crkvi, ali njegove teološke studije učinile su ga samo nesigurnijim u Crkvu.

Po smrti njegovog starijeg brata Karla Josipa bilo je odlučeno da će Leopold naslijediti očevo veliko vojvodstvo Toskanu, u kojem je bila uspostavljena sekundogenitura, odnosno pravilo da je naslijeđuje drugi sin vladara.

Dana 5. augusta 1764. oženio je Mariju Ludoviku Špansku, kćer kralja Karla III Španskog. Sa Marijom Ludovikom je imao šesnaestero djece.

Smrt brata Josipa II bez djece 20. februara 1790. dovodi ga na prijestolje. U trenutku kada je njegov nepopularni brat Josip II osjetio da umire, poslao je Leopoldu poruku da dođe u Beč, što je bilo kulturno odbijeno.

U doba početka Francuske revolucije nije se odazivao pozivima da interveniše. Sam je bio prilično liberalan, zauzimao se za ukidanje smrtne kazne. Iznenada je umro 1. marta 1792. Bilo je glasina da je zbog svojih liberalnih pogleda otrovan. Naslijedio ga je sin Franjo II.

## Porodično stablo 
## Reference 
Kategorija:Rođeni 1747.
Kategorija:Umrli 1792.
Kategorija:Biografije, Beč
Kategorija:Carevi Svetog Rimskog Carstva
Kategorija:Kraljevi Njemačke
Kategorija:Kraljevi Češke
Kategorija:Kraljevi Ugarske
Kategorija:Kraljevi Hrvatske
Kategorija:Nadvojvode Austrije
Kategorija:Velike vojvode Toskane
Kategorija:Vojvode Tešina
Kategorija:Vojvode Milana
Kategorija:Vojvode Luksemburga
Kategorija:Vojvode Brabanta
Kategorija:Vojvode Limburga
Kategorija:Grofovi Flandrije
Kategorija:Grofovi Hainauta
Kategorija:Grofovi Namura
Kategorija:Habsburg-Lotaringovci
Teorijski pravci i škole rane sociologije

Ovaj spisak sociologa uključuje ljude koji su dali značajan doprinos sociološkoj teoriji ili istraživanju u jednoj ili više oblasti sociologije.
***Monografska škola** - Frédéric le Play
***Antropogeografska škola**
**Friedrich Ratzel (1844 - 1904)
**Ellen Ch. Semple (1863 - 1932)
**Ellsworth Huntington (1876 – 1947)
***Mehanicistička sociologija**
**Henry Charles Carey (1793 - 1879)
**Wilhelm Ostwald (1853 – 1932)
**Ernest Solvay (1838 - 1922)
**Lester F. Ward (1841 – 1913)
**Vilfredo Pareto (1848 - 1923) 
***Biologistička sociologija**
**Sociološki organicizam
*** Herbert Spencer (1820 - 1903)
***Paul von Lilienfeld(1829 - 1903)
***Albert Schäffle (1831 - 1903)
***Alfred Espinas(1844 - 1922)
***René Worms (1869 - 1926)
**Socijalni darvinizam
***Ludwig Gumplowicz (1838 - 1909)
***Gustav Ratzenhofer (1842 - 1904)
***Arthur de Gobineau (1816 - 1882)
***Jakov Novikov (1849 - 1912)
***William Graham Sumner (1840 - 1910)
***Sociološki psihologizam**
**Individualno-psihološki pravac
***Gabriel Tarde (1843 - 1904)
**Kolektivno-psihološki pravac
***Moritz Lazarus(1824 - 1903)
***Heymann Steinthal(1823 - 1899)
***Wilhelm Wundt (1832 - 1920)
***Enrico Ferri (1856 - 1929)
***Scipio Sighele (1868 - 1913)
***Gustave Le Bon (1841 - 1913)
**Rana socijalna psihologija
***William McDougall (1871 - 1938)
***Franklin Henry Giddings (1855 - 1931)

## Reference 
## Vanjski linkovi 
Kategorija:Sociologija
Eiffelov most

**Eiffelov most** ili **željezni Skenderija most** je jedan od mostova preko rijeke Miljacke u Sarajevu. Nalazi se u blizini sarajevske Skenderije. Prvobitni most izgrađen u XV stoljeću po nalogu Skender-paše, da bi povezivao građevine njegove zadužbine na obalama Miljacke. 1893. izgrađen je most sa željeznom ogradom uzvodno od prvobitnog. Navodno je projektovan u birou Gustava Eiffela, graditelja čuvenog Eiffelovog tornja u Parizu, ali ne postoji dokument koji to potvrđuje.

Rekonstrukcija mosta je obavljena 2004. Od 1. augusta do 18. augusta 2023. most je privremeno nosio ime Kinđetov most u čast Mirze Delibašića.

U toku Sarajevo Film Festivala, na mostu se organizuje after party.

## Reference
## Vanjski linkovi 
* http://www.sarajevo360.ba/bs/ajfelov-most-skenderija-most 
* http://blob.blogger.ba/arhiva/2007/05/24/934918 

Kategorija:Mostovi u Sarajevu
Kategorija:Mostovi u Bosni i Hercegovini iz austrougarskog perioda
Kategorija:Mostovi na Miljacki
Boško Antić

'*Božidar *Boško* Antić*' (7. januar 1944 – 4. decembar 2007) bio je bosanskohercegovački nogometaš.

## Biografija 
Rođen je 7. januara 1944. u Sarajevu. Karijeru je započeo u FK Sarajevo 1965. Antić je igrao u generaciji koja je osvojila prvu titulu FK Sarajeva u historiji u sezoni 1966/1967, kada su bordo-bijeli osvojili trofej prvaka tadašnje SFRJ. Antić je predvodio generaciju FK Sarajeva, zajedno sa Fazlagićem, Vujovićem, Šiljkutom, Vahidinom Musemićem i Prodanovićem. U tom timu Boško Antić je bio i paker i strijelac, što mu je obezbjedilo status reprezentativca. Antić je u toj sezoni postigao 14 golova u 30 utakmica, a ukupno 140 golova u svojih 276 nastupa za bordo klub. Stariji navijači Sarajeva sigurno će se sjetiti slogana *„Dva Boška na dva čoška, Musemića u sredini, za pobjedu ne brini“* koji je bio vezan za tadašnji ubojiti napadački trio FK Sarajeva. Može se reći da tada nije bilo ekipe koja je sa sigurnošću tvrdila da neće primiti gol na utakmici protiv bordo-bijelih, a za to bili zaslužni Boško Prodanović, Vahidin Musemić i Boško Antić.

U svojoj karijeri za Sarajevo je tri sezone zaredom (1965/66, 1966/67. i 1967/68) bio golgeter, a najviše golova je dao u sezoni 1967/68. kada je u 53 nastupa postigao 53 gola. Također, dva puta je bio igrač sa najviše odigranih utakmica u sezoni i to u sezonama 1965/66. i 1967/68. Dobitnik je i srebrne značke povodom obilježavanja 70-godišnjice Nogometnog saveza BiH.

Nogometni put ga je odveo u Francusku, pet punih sezona u Anžeu (1972–1975) i Kanu (1975–1977). Antića je odlikovala visoka tehnika, nepredvidivi potezi, te sportsko držanje.

Poslije završetka igračke karijere, otisnuo se u trenerske vode, najprije u Francusku, a potom je uslijedio povratak na Koševo (1983–1985).

Legendarno lijevo krilo je proslavilo i drugu titulu Sarajeva, ali ovaj put u ulozi trenera. 1985. je Boško Antić postao prvi čovjek koji je sa FK Sarajevom osvojio titulu i kao igrač i kao trener. Ovo je samo još ponovio Husref Musemić, koji je tada bio igrač, a u sezoni 2006/07. je slavio kao trener Sarajeva. Bila je to generacija koju je Atić stvorio, predvođena reprezentativcima: Hadžibegićem, Pašićem, Božovićem, Jozićem i Husrefom Musemićem. A trenirao je i Safeta Sušića.

Poslije toga jedno vrijeme je vodio i reprezentaciju Toga, a u drugoj polovini devedesetih godina prošlog vijeka bio je trener u Kini, te je jedno vrijeme vodio i Sartid iz Smedereva.

Umro je nakon teške bolesti 4. decembra 2007 u Beogradu.

## Reference 
## Vanjski linkovi 
*
*Boško Antić  na ksinfo.com
*

Kategorija:Rođeni 1944.
Kategorija:Umrli 2007.
Kategorija:Biografije, Sarajevo
Kategorija:Jugoslavenski nogometaši
Kategorija:Bosanskohercegovački nogometaši
Kategorija:Nogometaši Sarajeva
Kategorija:Nogometaši Angersa
Kategorija:Nogometaši Caena
Kategorija:Igrači na Evropskom prvenstvu u nogometu 1968.
Kategorija:Treneri FK Sarajeva
Kategorija:Bosanskohercegovački sportisti 20. vijeka
Kategorija:Jugoslavenski nogometni reprezentativci
Kategorija:Jugoslavenski nogometni treneri
Kategorija:Bosanskohercegovački nogometni treneri
Kategorija:Sportisti iz Sarajeva
Sociološke teorije

U sociologiji, sociološke teorije su tvrdnje o tome kako su i zašto pojedine činjenice iz socijalnog svijeta povezane.
## Sociološke teorije 20. vijeka 
*Sociološki sistem Ferdinand Tönniesa
*Émile Durkheim i njegova škola (*sociologizam*)
**Marcel Mauss
**Georges Davy
**Maurice Halbwachs
**Célestin Bouglé
**Lucien Lévy-Bruhl
*Formalna i relacionistička sociologija
**Sociološki formalizam u Njemačkoj
***Georg Simmel
***Leopold von Wiesse (*relacionistička sociologija*)
**Sociološki formalizam u SAD
***Edward A. Ross (rana kriminologija)
***Robert Ezra Park (Čikaška škola)
***Ernest Burgess
*Sociološka teorija Max Webera
**Teorija saznanja - Wilhelm Dilthey i Heinrich Rickert
**Neokantovstvo
*Univerzalistička sociologija
**Othmar Spann
**Pitirim Sorokin
*Socijalna filozofija  Leonard Hobhousea
*Fenomenološki pravac u sociologiji
**Edmund Husserl
**Max Scheler
**Alfred Vierkandt
**Theodor Litt
**Theodor Geiger
**Maurice Merleau-Ponty
**Raymond Aron
**Sociološka teorija Georges Gurvitcha
*Bihejviorizam u  sociologiji
**Pluralistički bihejviorizam
***William Fielding Ogburn
***Meyer Francis Nimkoff
***Francis Stuart Chapin
**Simbolički interakcionizam
***Charles Horton Cooley
***William Isaac Thomas
***Florian Znaniecki
***George Herbert Mead
***Ernst Cassirer
***Jean Piaget
***Hans Gerth
***C. Wright Mills
**Teorija socijalne akcije
***Thorstein Veblen
***John R. Commons
***Robert Morrison MacIver
***Karl Mannheim
*Funkcionalizam u sociologiji
**Bronisław Malinowski
**Alfred Radcliffe-Brown
**Talcott Parsons (*strukturalni funkcionalizam*)
**Robert K. Merton
**George C. Homans
**Kurt Lewin (*mikrofunkcionalizam*)
**Ronald Lipitt
**R. K. White

Kategorija:Sociologija
Kategorija:Sociološke teorije
Jajce (kasarna)

mini|250px|Jajce kasarna
**Jajce kasarna** je naziv za bivšu kasarnu u Sarajevu, danas devastiranu napuštenu zgradu. Sadašnje ime je kasarna Safet Hadžić.
 
Kasarna je sagrađena između 1887 i 1897. godine za potrebe austougarske vojske i imenovana je po princu Eugenu Savojskom, a ime "Jajce kasarna" nosi od 1915. godine kada je preselila jedna austrougarska vojna bolnica iz Jajca.

Kasarna ima simetričnu osnovu oblika slova E dimenzija 55,94 m x 38,85 m. Objekat dominira (uz Bijelu tabiju) cijelim gradom, tako da je vizuelno nemoguće da ga se ne uoči. Objekat se nalazi u ulici Pod bedemom.

Ova graditeljska cjelina je proglašena nacionalnim spomenikom Bosne i Hercegovine.

Nacionalni spomenik čine slijedeći objekti:

-         Kasarna;

-         garaže, magazini i spremišta;

-         kupatilo i praonica;

-         kuhinja;

-         magazin materijalno-tehničkih sredstava;

-         objekat prijavnice.

## Reference 
Kategorija:Građevine u Sarajevu
Kategorija:Kasarne
Kategorija:Nacionalni spomenici u Sarajevu
Palićko jezero

mini|desno|240x240px|Pogled na Palićko jezero
**Palićko jezero** se nalazi 8 km od Subotice, pored mjesta Palić. Jezero zahvata površinu od 3,8 km2. Prosječna dubina jezera je 2 m, a jezero je bogato ribom.

Porijeklo jezera je još uvijek nepoznato. Zna se da se jezero nekoliko puta isušivalo, ali se ponovo punilo. Park je osnovan 1840. kada je otkriveno da voda i mulj iz jezera imaju ljekovite osobine. Okolina banje je pošumljena. Veliki park je od tada redizajniran, a zasađeno je još zelenila, tako da od prvobitne površine od nešto više od 86.000 m2, park danas zauzima oko 190.000 m2.

Palićko jezero je zaštićeno područje i park prirode. Obala jezere je duga oko 17 km i cijelom svojom dužinom je uređena. Obala je veoma privlačna zbog svojih pješačkih staza, staza za bicikliste, kao i poligona za učenje vožnje. Jezero je bogato ribom i ovo daje priliku zaljubljenicima u ovaj sport za aktivan odmor.

Izvori mineralne vode imaju temperaturu od 25°C, a jezersko blato je bogato važnim mineralima sa ljekovitim osobinama.

U blizini Palićkog jezera je smješten i Zoološki vrt Palić.

## Reference 
## Vanjski linkovi 
Kategorija:Geografija Vojvodine
Kategorija:Jezera u Srbiji
Kategorija:Subotica
Kognitivna disonanca

Leon Festinger je 1957. publicirao teoriju kognitivne disonance, koja je promijenila dotadašnja saznanja o funkcioniranju ljudskog ponašanja i mehanizma donošenja odluka. On je U *Teoriji kognitivne disonance* (1957), predložio da ljudska bića teže internoj psihološkoj dosljednosti kako bi mentalno funkcionirala u stvarnom svijetu. Osoba koja doživi unutrašnju nedosljednost teži da postane psihološki neudobna i motivirana je da smanji kognitivnu disonancu. Oni imaju tendenciju da prave promjene kako bi opravdali stresno ponašanje, bilo dodavanjem novih dijelova kogniciji koji uzrokuju psihološku disonancu (racionalizacija) ili izbjegavanjem okolnosti i kontradiktornih informacija koje će vjerovatno povećati veličinu kognitivne disonance (pristrasnost potvrde).
[mini|U bajci "Lisica i grožđe" [Ezop|Aesopa, pošto nije dohvatila željeno grožđe, lisica onda odluči da zaista ne želi voće jer je kiselo. Lisičin čin racionalizacije (opravdanja) smanjio je njenu tjeskobu zbog kognitivne disonance zbog želje koju ne može ostvariti.]]
Kognitivna disonanca je mentalno stanje, često konflikt, u kome osoba doživljava iskustvo dva ili više nekompatibilna vjerovanja ili kognitivno obrađuje više informacija. Kod zdravog pojedinca obično vodi osjećanju psihičke nelagodnosti koje traje dok osoba ne razriješi nesporazum.

Kognicija (spoznaja) sastoji se od različitih vrijednosti, vjerovanja, emocija itd. Postoje kognicije koje se međusobno ne podržavaju i koje su međusobno u konfliktnom odnosu. Njih nazivamo **disonantnim kognicijama**. Bitan segment života svakog čovjeka koji utiče na sve u njemu jeste nadvladavanje kognitivne disonance.

## Reference 
## Vanjski linkovi 
* 

Kategorija:Psihologija
Kategorija:Prepreke za kritičko razmišljanje
Kategorija:Teorija komunikacije
MPEG-1

**MPEG-1** je naziv za grupu standarda za kodiranje audio i video signala koje je predstavila organizacija MPEG (Moving Picture Experts Group). MPEG-1 kompresija se koristi kod VCD formata, a brzina protoka i kvalitet su bliski VHS traci. Dio MPEG-1 standarda je i popularni MP3 format za zvučne datoteke. Pojavom jeftinijih, bržih i moćnijih elektronskih sklopova, napredniji formati, kao što su MPEG-2 i MPEG-4, su razvijeni i ušli su u upotrebu. Ovi novi formati su kompleksniji i zahtjevaju snažnije uređaje za obradu, ali se postiže veća efikasnost odnosno za isti protok podataka se može postići veći kvalitet video signala.

## Također pogledajte 
* MP3

## Reference 
## Vanjski linkovi 
Kategorija:Video kompresija
Ovca Dolly

[mini|desno|preparirana ovca Dolly u kraljevskom muzeju u [Škotska|Škotskoj]]

**Ovca Dolly** (5. juli 1996. – 14. februar 2003.), je bila prvi sisar koji je uspješno kloniran iz odrasle somatske ćelije. Klonirana je na Institutu Roslin u Midlothianu u Škotskoj, te je živjela do svoje smrti u dobi od šest godina.

Ovca je ispočetka imala šifrirano ime "6LL3". Naziv "Dolly" je došao od farmera koji su pomagali njenom rođenju, u počast Dolly Parton. Tehnika koju je ovjekovječilo njeno rođenje je somatski ćelijski nuklearni transfer, u kome se ćelija stavlja u jajnu ćeliju bez jezgre, a potom dvije ćelije spajaju i razvijaju u embrion. Kada je Dolly klonirana godine 1996. iz ćelije šestogodišnje ovce, postala je predmetom kontraverzi koje traju do današnjih dana.

9. aprila 2003. su njeni punjeni ostaci izloženi u edinburškom Kraljevskom muzeju, dijelu Nacionalnih muzeja Škotske.

 
## Vanjski linkovi 
* Slike Dolly i ostalih kloniranih životinja u Roslinu 

Kategorija:Genetika
Kategorija:Ovce
Domaće životinje

mini|Domaće životinje
**Domaće životinje** su one životinje koje čovjek pripitomljava i uzgaja radi koristi i razonode, a koje i same imaju koristi od takve trajne zajednice sa čovjekom jer su zaštićene u borbi za opstanak. 

Da bi se neka životinja smatrala domaćom, potrebno je ispuniti tri uslova. Prvi uslov je da životinja posjeduje osobine koje su čovjeku korisne, drugi da je privržena i poslušna čovjeku i treći da se jedinke redovno razmnožavaju pod čovjekovim nadzorom. Brižljivim uzgajanjem čovjek je dobio velik broj raznolikih odlika, rasa ili pasmina. 

Najčešće domaće životinje koje se uzgajaju na našim područjima su:

* Stoka
** Konj
** Krava
** Svinja
** Koza
** Ovca
** Magarac

* Domaća perad
** Kokoška
** Ćurka
** Patka
** Guska
** Golub

* Ostale
** Pas
** Mačka
** Kunić

## Također pogledajte 
* Domestikacija
* Veterinarska medicina
* Zoonoze

Kategorija:Domaće životinje